Peter Šťastný

**Peter Šťastný** (født 18. september 1956 i Bratislava i Tsjekkoslovakia) er en slovakisk tidligere profesjonell ishockeyspiller og politiker. I løpet av sin profesjonelle karriere spilte han 15 sesonger i National Hockey League (NHL) for klubbene Québec Nordiques, New Jersey Devils og St. Louis Blues. På 1980-tallet var han den nest mest produktive spilleren i NHL etter Wayne Gretzky. Fra 2002 til 2005 ledet han Slovakias landslag i ishockey. Han var medlem av EU-parlamentet 2004-2014 (to perioder) for kristendemokratene.

## Bakgrunn
Han er bror til ishockeyspillerne Marián og Anton og faren til ishockeyspilleren Paul og Yan Stastny.

Han kom opprinnelig fra Tsjekkoslovakia og ble ansett som en av landets største ishockeytalenter på slutten av 1970-tallet. Han ble tsjekkoslovakisk mester med HC Slovak Bratislava i 1979, det eneste mesterskapet han vant i sin klubbkarriere. Han hoppet av til Canada i 1980 sammen med broren Anton og ble canadisk statsborger i 1984. Storebroren Marián fulgte senere etter til Peter og Anton. Šťastný-brødrenes flukt markerte første gang at noen av de største ishockeystjernene i Østblokken hoppet av for spill i NHL. 

## Ishockey
Fra 1980 til 1990 spilte han, Anton og Marián for klubben Quebec Nordiques. Peter var den nest høyeste poengplukkeren på 1980-tallet etter Wayne Gretzky. Totalt noterte han seg for mål og  poeng på 977 kamper i NHL.

Internasjonalt representerte han tre forskjellige landslag. Fra 1976 til 1980 representerte han Tsjekkoslovakias herrelandslag på junior- og seniornivå og deltok i én OL-turnering (1980), fire VM-turneringer (1976, 1977, 1978, 1979) og én Canada Cup-turnering (1976. Han vant to VM-gull- og to VM-sølvmedaljer og kom på andreplass i Canada Cup-turneringen i 1976. Etter at Stastny ble canadisk statsborger representerte han Canada under Canada Cup 1984. Etter Tsjekkoslovakias oppløsning representerte han Slovakia og ble dermed den første ishockeyspilleren til å representere tre landslag i internasjonalt. Han hjalp Slovakia med å kvalifisere seg til Vinter-OL 1994 i Lillehammer, hvor han ble turneringens tredje beste poengplukker. Han avsluttet karrieren med å hjelpe Slovakia med å rykke opp fra B-VM i 1995.

Han ble tatt opp i Hockey Hall of Fame i 1998 og IIHF Hall of Fame i 2000. I 2017 ble han kåret til en av de 100 beste spillerne i NHLs historie.

## Politikk
Etter han la opp som spiller meldte han seg inn i Slovakisk kristeligdemokratisk union – Demokratisk parti (SDKÚ-DS) og var medlem av Europaparlamentet fra 2004 til 2014. Han var partiets toppkandidat ved Europaparlamentsvalget 2004 og ble gjenvalgt i 2009.

## Meritter
### Klubb
;National Hockey League (NHL)
* NHL All-Star-kamp **(6)**: 1981, 1982, 1983, 1984, 1986, 1988
*  Calder Memorial Trophy (beste rookie) **(1)**: 1981

; Tsjekkoslovakias toppliga (1. liga)
* Tsjekkoslovakisk mester med HC Slovan Bratislava **(1)**: 1978/1979
* Zlatá hokejka (beste tsjekkoslovakiske spiller) **(1)**: 1980
* Første all-star-lag **(2)**: 1978/1979, 1979/1980
* Beste løper **(1)**: 1980

### Landslag
; 
* **VM**
**  VM-Gull **(2)**: 1976, 1977
**  VM-Sølv **(2)**: 1978, 1979

* **[[Canada Cup i ishockey]]**
** Andreplass i Canada Cup **(1)**: 1976

* **Junior-VM**
**  Bronse i junior-VM **(1)**: 1976
** Poengkonge i junior-VM **(1)**: 1976

* **U19-EM**
**  Sølv i U19-EM **(1)**: 1975

; 
* **[[Canada Cup i ishockey]]**
** Canada Cup-mester **(1)**: 1984

; 
* **OL**
** All-star-lag i OL **(1)**: 1994
* **VM**
** Gull i B-VM **(1)**: 1995
** All-star-lag i B-VM **(1)**: 1995
** Beste løper i B-VM **(1)**: 1995
** Poengkonge i B-VM **(1)**: 1995

### Individuelt

* Zlatá hokejka (beste slovakiske spiller) **(1)**: 1995
* Hockey Hall of Fame: 2000
* IIHF Hall of Fame: 2000

## Statistikk
### Klubbkarriere

### Landslagskarriere

## Referanser


## Eksterne lenker
* 
* 
*